
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2017. március 22-i ülésére)

TÁRGY:
Pályázat benyújtása az efop-1.2.11-16 kódszámú „ESÉLY OTTHON” című pályázati kiírásra
2017. január 17. napján jelent meg Magyarország Kormányának felhívása helyi önkormányzatok számára, annak érdekében, hogy a vidéki fiatalok számára reális alternatívává váljon a helyben maradás, illetve az oda költözés, ezáltal a vidék népességmegtartó ereje és versenyképessége javuljon. A felhívás célja a kevésbé fejlett régiókban élő, illetve onnan elszármazott, továbbá az ott letelepülni szándékozó településeken élő fiatalok képessé tétele arra, hogy a fenti településeken fellelhető életlehetőségekkel tudjanak élni, és helyben egzisztenciát, családot alapítani. 
A projekt célcsoportja: A kevésbé fejlett régiók 3.000-20.000 fős településein élő, illetve lakóhelyként ezen településeket választani szándékozó, 18-35 éves fiatalok (beleértve ezekről a településekről elszármazott, visszaköltöző fiatalokat, valamint a letelepülő fiatalokat). 
A pályázat keretében az alábbi tevékenység közül minimum 4 tevékenység megvalósítása kötelező:

1. A támogatást igénylő vagy amennyiben nem áll rendelkezésére saját tulajdonú ingatlan, konzorciumi partnerének tulajdonában lévő ingatlanok kialakítása, felszerelése önálló lakhatás céljából, a projektben résztvevő, a célcsoportba tartozó fiatal egyének, illetve párok, családok számára. A támogatási összeg maximálisan 50%-ának erejéig. 

2. Fiatalok életpálya-tervezését segítő helyi szolgáltatások nyújtása, munkaszerzési ismeretek (pl. önéletrajz írás, interjú felkészítés, munkakeresési lehetőségek megismerése, továbbképzési és átképzési lehetőségek) bővítése. A támogatási összeg maximálisan 10%-ának erejéig. 

3. A célcsoport bevonásával, a támogatási kérelemben benyújtott fejlesztési koncepción alapuló helyi lehetőségeket, értékeket, adottságokat feltáró, erre épülő gazdasági együttműködéseket generáló tevékenységek szervezése. A támogatási összeg maximálisan 10%-ának erejéig. 

4. A 3. pont alapján a helyi gazdaságba való bekapcsolódást lehetővé tevő ismeretátadás / helyi ösztönző rendszer kialakítása és nyújtása célcsoport számára (legfeljebb a projekt lezárásáig). A támogatási összeg maximálisan 50%-ának erejéig. 

5. Személyre szabott felkészítés a fejlesztési célterületen megvalósuló, hazai és uniós pályázati programokban való részvételre. A támogatási összeg maximálisan 10%-ának erejéig. 

6. A fiatalok helyben maradását támogató, saját (dokumentált) jó gyakorlatok folytatása, vagy más településeken alkalmazott (dokumentált) jó gyakorlatok adaptálása. A támogatási összeg maximálisan 20%-ának erejéig. 

A projekt során 15 db lakás felújítását, fiatalok életpálya-tervezését segítő helyi szolgáltatások nyújtását; helyi lehetőségeket, értékeket, adottságokat feltáró, erre épülő gazdasági együttműködéseket generáló tevékenységek szervezését; a fejlesztési célterületen megvalósuló, hazai és uniós pályázati programokban való részvételre vonatkozó személyes felkészítést; valamint a fiatalok helyben maradását támogató, saját jó gyakorlatok folytatását, illetve más településeken alkalmazott jó gyakorlatok adaptálását kívánjuk megvalósítani.
Az összes elszámolható költség 50 %-ig a beruházáshoz kapcsolódó költségek (lakás átalakítása, felújítása, eszközbeszerzés és immateriális javak beszerzése) támogathatóak, de a közös használatú helyiségek átalakítása/felújítása nem támogatható tevékenység.

A pályázati program keretében felújításra kerülő ingatlanon eszközölt felújítás költségei nem haladhatják meg a bruttó 70.000 Ft/nm-t, valamint építési engedélyköteles átalakítás esetében a 100.000 Ft/nm-t. Beköltöző személyenként maximum 50 nm alapterület felújítása számolható el. Az ingatlanon eszközölt felújítás elszámolható költségeinek négyzetméterre jutó költségei nem haladhatják meg a településen az elmúlt 3 évben értékesített ingatlanok átlagos négyzetméterárát (az erről szóló, NAV-tól kért kimutatás a támogatási kérelem kötelező mellékletét képezi, amennyiben a lakásfelújítás választott tevékenység.

A felújításra kerülő ingatlannak meg kell felelnie az alábbi szakmai elvárásoknak:

· Beköltöző fiatal páronként, családonként önálló bejárattal, vizesblokkal és konyhával rendelkező ingatlan (önállóan beköltöző fiatalok esetében nem kötelező a külön bejárat, azonban a vagyonbiztonságot garantáló kialakítás elvárás). 
· Összközműves (amennyiben a településen kiépített központi csatornahálózat rendelkezésre áll). Felszereltsége: internet elérés, laptop, íróasztal, felszerelt konyha (főző és sütő berendezés, mikrohullámú sütő, mosogató). Projekt megvalósítási időszakában minimum 20 hónap, fenntartási időszak alatt minimum 60 hónapban lakott állapot (állandó lakcím bejelentéssel igazoltan). 
Támogatást igénylő önkormányzat, illetve szervezetei által foglalkoztatottak, illetve közeli hozzátartozóik nem lehetnek a beköltözők. A célcsoporttól a lakhatásért pénzügyi ellentételezés nem szedhető, ellenben rezsi költségek fizetésére kötelezhetőek a célcsoport tagjai. A lakhatásban részesített fiatalok számára kötelező közösségi célú munka végzése a településen.

Célcsoport - a munkaerő-piaci hátrány kompenzálása céljából - a település közössége számára fontos, hiányzó tevékenységnek, foglalkozásnak számító szakember hiánypótlását szolgáló, a fenti területen elhelyezkedő olyan fiatalnak adható, aki a támogatási kérelmet benyújtó településen a támogatás eredményeként életvitelszerűen a településen tartózkodik, valamint állandó lakcímmel rendelkezik.

Nyertes pályázat esetén együtt kell működni az Új Nemzedék Központ Nonprofit Közhasznú Kft-vel. A projekttel rendezvényen, támogatással, szolgáltatással elért fiatalok számának el kell érnie a 375 főt. A projekt megvalósítás befejezésétől számított 5 évig - a támogatás visszafizetésének terhe mellett - kötelezettséget kell vállalni arra, hogy a fejlesztett ingatlant az Önkormányzat funkciójában fenntartja, a beszerzett eszközöket nem lehet idegeníti el, a projekt keretében kialakított/felújított valamennyi ingatlan a célcsoportba tartozó fiatalok által legalább 60 hónapon keresztül lakott lesz. A lakhatás feltételeinek meg kell egyeznie a projektidőszak alatti feltételekkel. Az együttműködési megállapodás részleteinek kidolgozása folyamatban van.

A projekt fizikai befejezésére a projekt megkezdését, vagy amennyiben a projekt támogatási szerződés hatályba lépéséig nem kezdődött meg, a támogatási szerződés hatályba lépését követően legalább 36 hónap legfeljebb 42 hónap áll rendelkezésre. A támogatási kérelmek benyújtására 2017. év 03. hó 06. napjától 2019. év 03. hó 06. napjáig van lehetőség, a kitöltő program megnyíltát követően az első értékelési szakaszban kívánjuk a pályázatot benyújtani.

Támogatási kérelmet 3000-20.000 fő állandó lakossal rendelkező települési önkormányzat nyújthat be. Támogatási kérelem benyújtására konzorciumi formában is van lehetőség. Konzorciumi partner lehet 
egyesület (GFO 529), alapítvány (GFO 569), egyházi jogi személy (GFO 55), nonprofit gazdasági társaság (GFO 57), helyi önkormányzatok társulása (GFO 327), illetve helyi önkormányzatok (GFO 321) 
Támogatás formája vissza nem térítendő támogatás, melynek mértéke az elszámolható költségek 100%-a. Az igényelhető támogatás összege legalább 50 millió Ft, de legfeljebb 200 millió Ft. A „Szakmai megvalósításhoz kapcsolódó szolgáltatások költségei” költségkategória vonatkozásában a kiszervezhető költségek legmagasabb mértéke 30 %, mely százalékos korláttól való eltérés kizárólag egyedi kérelemre, az Irányító Hatóság előzetes engedélyével lehetséges. 
Támogatott projektek esetében az utófinanszírozású tevékenységekre igénybe vehető maximális előleg mértéke a megítélt támogatás 100%-a.

Kiskőrös Város Önkormányzata a pályázati kiírás tartalmi és formai követelményeit figyelembe véve maximum bruttó 200.000.000 Ft összegű támogatás elnyerése érdekében pályázatot kíván benyújtani, mely összeg elnyerése esetén a fent felsorolt tevékenységeket kívánja megvalósítani.
A fenti feladatok megvalósítását célzó projekt teljes költségvetése megközelítőleg …...000.000,- Ft, ami …...000.000,-Ft-tal több, mint a maximálisan igényelhető támogatási összeg. Így …….000.000,- Ft önerő bevonása is szükséges.

A fentiek alapján javaslom, hogy a Képviselő-testület az EFOP-1.2.11-16 kódszámú pályázat során maximum 200.000.000 forint összegű támogatás elnyerése érdekében a határozat-tervezet szerint döntsön.

Kiskőrös, 2017. március 13.
Domonyi  László sk.

polgármester
HATÁROZAT-TERVEZET
A Képviselő- testület: 

1. egyetért - a maximum bruttó …. Ft összköltségű - „a vidék népességmegtartó képességének javítása, a vidékről történő „minőségi elvándorlás” megakadályozása” célú projekt megvalósításával.
2. egyetért azzal, hogy a beruházás megvalósítása érdekében az Önkormányzat pályázatot nyújtson be, az EFOP-1.2.11-16 kódszámú „Esély otthon” című pályázati kiírás keretében – 200 millió forint összegű vissza nem térítendő pályázati forrás elnyerésére.
3. egyetért azzal, hogy nyertes pályázat esetén az Önkormányzat együttműködési megállapodást kössön az Új Nemzedék Központ Nonprofit Közhasznú Kft-vel 

4. Egyetért azzal, hogy a beruházás megvalósítása érdekében az Önkormányzat saját forrásként további ……,_ Ft-ot biztosítson.
5. felkéri a polgármestert, hogy a 2017. évi költségvetési rendeletet soron következő módosítását - a fentiek figyelembevételével - terjessze elő.

6. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési megállapodás megkötésére valamint nyertes pályázat esetén a Támogatási szerződés aláírására.

Felelős: 
polgármester
Határidő:
folyamatos, de legkésőbb 2019. március 6.

